דארטניאן ושלושת המוסקטרים (סרט, 2021)

דארטניאן ושלושת המוסקטרים (בספרדית: D'Artacán y los Tres Mosqueperros) הוא סרט קולנוע ספרדי בהנפשה ממוחשבת, מסוגת פנטזיה והרפתקאות, שמבוסס על סדרת האנימה "שלושת המוסקטרים" שמבוססת על רומן הרפתקאות בעל אותו שם מאת אלכסנדר דיומא האב. הסרט בוים על ידי טוני גרסיה, נכתב על ידי דאג לאנגדייל, והופק על ידי Apolo Films, אולפן הקולנוע של BRB International, ו-Cosmos Maya. הקרנת הבכורה של הסרט הייתה בבריטניה ב-25 ביוני 2021, ובספרד בהפצת A Contracorriente Films ב-17 באוגוסט 2021. בישראל הסרט הופץ בדיבוב עברי על ידי פורום פילם ב-5 באוגוסט 2021. אורך הסרט הוא כ-84 דקות. הסרט עוקב אחר דארטניאן שנוסע לפריז כדי להגשים את חלומו, להיות מוסקטר. בפריז הוא פוגש את חברו הנאמן, העכבר פיפ, מתאהב בג'ולייט ומתעמת עם הקרדינל רישלייה הרשע, וכל זה עם תמיכה של שלושת המוסקטרים המפורסמים, אתוס, פורתוס ואראמיס. בדומה לסדרת האנימה, גם בסרט זה הדמויות הן חיות מואנשות, בעיקר לכלבים. הדיבוב העברי בוים על ידי ראיה מנור. ברק ברויטמן - דארטניאן יובל בינדר - אתוס / הקרדינל רישלייה / המלך לואי צביקה פורמן - אראמיס / מסייה דה טרביל צחי כהן - פורתוס יובל קלו - ג'ולייט גדי לוי - פיפ / אבא סער בדישי - רושפור / דמויות שונות נתלי פיינשטיין - מיליידי / המלכה אן על פי האתר הראשי שלהם, BRB Internacional תכננה להוציא לאקרנים סרט באורך מלא בהנפשה ממוחשבת שמבוסס על סדרת האנימה "שלושת המוסקטרים" בשנת 2016, אך הוא התעכב מסיבות לא ידועות. ב-5 באוקטובר 2018 הוצגו תמונות ראשונות מתוך הסרט, ונאמר שהוא מתוכנן להיות מוכן עד סוף 2019 ושהוא יצא לאקרנים בשנת 2020. באפריל 2019 הוכרז שהסתיים שלב ההפקה המקדימה של הסרט, ושהחלה הנפשתו. באפריל 2020 הוכרז שהפקת הסרט עדיין בעבודה, לקראת הפצתו שנדחתה לשנת 2021, ופרסמו תמונות רשמיות של הדמויות. בספטמבר 2020 הוכרז שהפקת הסרט הסתיימה ופורסם הטיזר הראשוני. במאי הסרט, טוני גרסיה, סיפר שהסרט מיועד לאוהדי האנימה המקורית ולמי שלא מכיר אותה, כמו כן הוא הוסיף שיהיו קטעים בהנפשה קלאסית שישמשו כ"קריצה נוסטלגית". עוד הוא סיפר שהנפשת קרבי החרב לא הייתה קלה, לכן הפקת הסרט נעזרה באגודת המוסקטרים של נווארה שהביאו כמה נייחים אותנטיים. בריאיון למגזין "Film Stories", גרסיה סיפר שהסרט ישמור על שיר הפתיחה והמנגינות המרכזיות של האנימה, לצד שירים ומנגינות חדשות. הסרט הופץ בספרד על ידי A Contracorriente Films, ובשאר העולם על ידי Charades, אשר חתמה על חוזי הפצה של הסרט בעולם עם חברות שונות, ביניהם פורום פילם בישראל. הקרנת הבכורה של הסרט הייתה בבריטניה ב-25 ביוני 2021. בספרד הסרט הוקרן ב-17 באוגוסט 2021, ובישראל בדיבוב עברי ב-5 באוגוסט 2021. נאמר שאם הסרט יהיה מוצלח יופקו חידושים נוספים לסדרות מהעבר של BRB Internacional, ביניהן "מסביב לעולם עם ווילי פוג" ו"טובטוב הגמד". "דארטניאן ושלושת המוסקטרים", במסד הנתונים הקולנועיים IMDb (באנגלית) "דארטניאן ושלושת המוסקטרים", במסד הנתונים הקולנועיים KinoPoisk (ברוסית) דארטניאן ושלושת המוסקטרים, במיזם "אישים" לתיעוד היצירה הישראלית PELÍCULA “D´ARTACÁN Y LOS TRES MOSQUEPERROS”, NOVEDADES EN EXCLUSIVA DESDE EL MERCADO 3D WIRE DE SEGOVIA, באתר El Blog de Cine Español,‏ 6 באוקטובר 2018 מרצדס מיליגן, Apolo Films Kicks Off ‘Dogtanian’ Production, באתר Animation Magazine,‏ 23 באפריל 2019 סיימון ברו, Dogtanian & The Three Muskehounds: artwork from the upcoming movie, באתר Film Stories‏, 30 באפריל 2020 סיימון ברו, Dogtanian & The Three Muskehounds: the first movie trailer, באתר Film Stories‏, 29 בפסטמבר 2020 חסוס חימנס, 3D Wire D'Artacán regresará en una película en 3D llena de acción y humor, באתר RTVE‏, 5 באוקטובר 2018 סיימון ברו, ?Dogtanian movie: what’s happening to the theme tune, באתר Film Stories‏, 3 בנובמבר 2020 אורן מנדז, דארטניין הקטן חוזר בסרט אנימציה המבוסס על הקלאסיקה "שלושת המוסקטרים", באתר Gadgety,‏ 19 בנובמבר 2020